Kristers Aparjods

Kristers Aparjods (født 24. februar 1998 i Sigulda) er en latvisk aker, som har gull i singel fra Vinter-OL for ungdom 2016 på Lillehammer.

Idrettskarriere 
2014
Aparjods deltok ved junior-VM i aking 2014, der han kom på 18.-plass individuelt. Han vant verdenscupen i aking 2014/14 for ungdom sammenlagt.

2015
Ved junior-VM i aking 2015 på Lillehammer kom han på 20.-plass individuelt. Ved junior-EM i aking 2015 i Oberhof kom han på 22.-plass individuelt, og på lagsprinten kom Latvia på 2.-plass, der Aparjods deltok sammen med Kendija Aparjode, Kristens Putins og Karlis Kris Matuzels.

I verdenscupen i aking for ungdom 2014/15 kom han på 16.-plass sammenlagt, med 6.-plass fra løpet i Igls som beste enkeltresultat. Han deltok også ved VM i aking 2015 i februar, der han kom på 25.-plass. Han deltok også i U23-VM i aking 2015, der han kom på 8.-plass.

2016
Ved junior-VM i aking 2016 kom han på 2.-plass i singel. I verdenscupen i aking for ungdom 2015/16 vant han rennet i Igls, og han har to andreplasser i enkeltløp. Han kom på 3.-plass ved junior-EM i aking 2016, bak de to østerrikske utøverne Jonas Müller og Nico Gleirscher, og kom på 4.-plass i lagstafetten.

Aparjods deltok ved Vinter-OL for ungdom 2016 på Lillehammer, der han vant singelklassen. I tillegg deltok han i lagstafetten, der Latvia kom på 5.-plass. Her deltok han sammen med Aksels Tupe, Anda Upite og Kaspars Slahota.

2022
Under Vinter-OL 2022 i Beijing, ble han nummer 5 i singel og tok bronse i stafett.

Referanser

Eksterne lenker 
 
  Profil hos ungdoms-OL 2016 
  Profil hos Les-Sports.info

Latviske akere
Olympiske bronsemedaljevinnere for Latvia
Deltakere for Latvia under Vinter-OL 2018
Akere under Vinter-OL 2018
Deltakere for Latvia under Vinter-OL 2022
Akere under Vinter-OL 2022
Medaljevinnere under Vinter-OL 2022
Deltakere under Vinter-OL for ungdom 2016